**Конспект за провеждане на изпит по**

обща теория на правото

**I. Обща информация**

|  |  |
| --- | --- |
| Специалност | Право |
| Форма на обучение | Редовна |
| Вид на дисциплината | Задължителна |
| Водещ преподавател | Доц. д-р Янаки Стоилов |
| Продължителност на учебния курс | Два семестъра |
| Аудиторна заетост | Лекции и упражнения |
| Оценяване по време на учебния курс (текущо оценяване)\* | Да |
| Наличие на условия за допускане до изпит на редовната изпитна сесия\*\* | Да |
| Брой часове за самостоятелна подготовка | 180 |

**II. Тематично съдържание на учебния курс**

**І. Теорията на правото и понятието право**

1. Общата теория на правото като наука - възникване и развитие. Предмет и система.

2. ОТП в системата на социалните науки.

3. ОТП в системата на юридическите науки.

4. ОТП и философия на правото.

5. Българската обща теория на правото. Направления и етапи.

6. Теории за естественото право. Обща характеристика. Направления.

7. Теории на правния позитивизъм. Обща характеристика. Направления.

8. Други съвременни теории за правото.

**ІІ. Правото и социалната среда**

9. Правото и другите нормативни регулатори - възникване и развитие.

10. Правна институтционализация - специфика и развитие.

11. Определение на правото.

12. Право – равенство – справедливост.

13. Право и държава. Право и принуда.

14. Право и политика. Право и икономика.

15. Правото в информационната среда.

**ІІІ. Правни системи**

16. Правото като система и различни правни системи.

17. Структура на правната система – правни норми, правни институти и правни отрасли.

18. Обективно и субективно право. Частно и публично право. Материално и процесуално право.

19. Правна система и система на законодателството. Съдебна практика. Правно-информационни системи.

20. Правна система и система на държавните органи. Съдебна система. Видове юрисдикции.

21. Формиране и действие на националните правни системи. Съвременни правни системи.

22. Романо-германска правна група.

23. Англо-американска правна група.

24. Система на международното публично право.

25. Правната система на Европейския съюз.

26. Универсалност и плурализъм на съвременните правни системи – взаимодействие и взаимно проникване.

**ІV. Източници на правото**

27. Източник на правото – понятие и видове.

28. Конституцията като върховен източник на правото.

29. Законите като основен източник на правото. Видове закони.

30. Подзаконовите нормативни актове на изпълнителната власт. Видове.

31. Международните договори като източници на правото.

32. Източници на правото на Европейския съюз.

33. Решения на Конституционния съд и на ВАС с нормативно значение.

34. Тълкувателните решения на КС, тълкувателните решения и постановления на ВКС и ВАС като източник на правото.

35. Съдебният прецедент, правният обичай и правната доктрина като източници на правото.

36. Местни нормативни актове, типови договори и други форми на източници на правото.

**V. Субекти на правото**

37. Понятие за субект на правото. Правосубектност - понятие и форми. Правен статут и индивидуален статус.

38. Видове субекти на правото.

39. Физическо лице. Правосубектност на ФЛ. Правна индивидуализация на ФЛ.

40. Видове ФЛ.

41. Юридическо лице – понятие и правосубектност на ЮЛ. Правна индивидуализация. Видове ЮЛ.

42. Държавата като субект на правото. Правосубектност на държавата. Форми.

43. Международните организации като субекти на правото. Правосубектност на МО. Видове МО.

44. Юридическо представителство – предназначение, понятие, видове.

**VІ. Правни норми и правни принципи**

45. Понятие за правна норма. Валидност на правните норми.

46. Правни разпоредби и правни норми. Структура на правната норма.

47. Видове правни норми.

48. Понятие за правен принцип – норми-правила и норми-принципи.

49. Функции и форми на правните принципи.

50. Видове правни принципи.

**VІІ. Юридически факти**

51. Понятие за юридически факти. Предназначение в правното регулиране.

52. Видове юридически факти според волевото съдържание.

53. Видове юридически факти според съответствието с правните норми.

54. Индивидуални юридически актове - понятие и видове.

55. Правонарушение – понятие, състав. Видове правонарушения.

56. Видове юридически факти според състава им. Фактически състав - понятие и видове.

57. Други видове юридически факти.

58. Правни презумпции и фикции.

**VІІІ. Субективно право и правно задължение**

59. Понятие за субективно право. Воля, интерес, субективно право.

60. Форми на субективните права.

61. Видове субективни права.

62. Форми на юридическите задължения.

63. Понятие за правно отношение. Структура на правното отношение.

64. Видове правни отношения.

65. Защита на субективното право. Злоупотреба с право..

**ІХ. Тълкуване на правото**

66. Понятие за тълкуването в правото.

67. Начини за тълкуване – понятие и видове.

68. Процедура на тълкуването.

69. Езиков начин за тълкуване.

70. Логически и системен начини за тълкуване.

71. Исторически и функционален начини за тълкуване.

72. Видове тълкуване според субектите.

**Х. Правни процеси**

73. Подготовка и приемане на нормативни актове.

74. Влизане в сила и действие на нормативните актове.

75. Отмяна и неприлагане на нормативни актове.

76. Систематизация на нормативните актове и на съдебната практика. Видове.

77. Реализация и прилагане на правото. Форми на реализация на правото.

78. Реализация на юридическата отговорност. Функции. Видове.

79. Действия по прилагане на правото. Юридически силогизъм.

80. Юридическо обосноваване. Истинност на юридическите съждения.

81. Празноти в законодателството – установяване и преодоляване.

82. Видове аналогия.

**III. Материали за самостоятелна подготовка**

**Учебна литература**

*Ташев, Р.*Обща теория на правото. Основни правни понятия, (Четвърто преработено и допълнено издание), С., 2010.

*Бержел, Ж.-Л.* Обща теория на правото. С., 1993.

*Бойчев, Г.* Курс по обща теория на правото. С. 2010.

*Вълчев, Д.* Лекции по Обща теория на правото., Част 1. С., 2016

*Колев, Т.* Теория на правото. С., 2015.

*Ганев, В.* Учебник по Обща теория на правото. Част 1 (Юридически факти и правни последици). Т. 2 (Правни субекти). С., 1990.

*Ганев, В.* Курс по Обща теория на правото. Увод. Методология на правото. С., 2003.

*Торбов, Ц.* Обща теория на правото, С., 2002 г.

*Торбов, Ц.* История и теория на правото. С., 1992.

**Монографии и студии**

*Bix, Br.,* Jurisprudence: Theory and Context. L., 1996.

*Бойчев, Г.* Юридическа отговорност, С., 1995.

*Вълчев, Д.* От апология на правната норма към теория на правния ред, С., 2003.

*Вълчев, Д.* Валидност и легитимност в правото. С., 2012.

*Георгиев, В.* Публични правоотношения, С., 1998.

*Дуоркин, Р.* Да се отнасяме към правата сериозно, С., 2003 г.

*Кели, Дж.* Кратка история на западната теория на правото, С., 1998.

*Келзен, Х.* Чистото учение за правото. С., 1995.

*Kelsen, H.* General Theory of Law and State. N. Y., 1945.

*Колев, Т.* Теория на правотворческата дейност, С., 2006.

*Koлев, Т.* Теория на правораздавателната дейност. Т. 1-6. С., 2010-2013.

*Милкова, Д.* Юридическа техника, С., 2002.

*Михайлова, М.* Правото – воля, субективно, нормативно, социално. С., 1993.

*Михайлова, М.* Правото в неговата цялост. С., 2013.

*Неновски, Н.* Конституцията: актуални въпроси на теорията и практиката, С., 2002.

*Раз, Дж.* Понятието за правна система, С., 2005.

*Стоилов, Я.* Институционност и ефективност на социалните норми. – Годишник на СУ, ЮФ. Т. 79, кн. 2. С., 1989.

*Стоилов, Я.* Нормативни функции на правните принципи. – В.: Сб. Научни четения в памет на В. Ганев и Н. Долапчиев. С., 2017.

*Стоилов, Я.* Държавната власт: правно-политически разграничения и съотношения. С., 2001.

Субективните права (германски визии). Съст. *Ст. Йотов. С., 2016.*

*Ташев, Р.* Тълкуването в правото. С., 2001.

*Ташев, Р.* Теория за правната система, С., 2006.

*Торбов,Ц.* Основният принцип на правото. Право и справедливост, С., 1992.

*Торбов, Ц.* История на правната наука. С., 2002.

*Тропер, М.* За една юридическа теория на държавата, С., 1998.

*Хабермас, Ю.* Морал, право и демокрация. С., 1999.

*Хайек Фр.* Право, законодателство и свобода, Т. І - ІІІ, С., 1996.

**IV. Изпитване и оценяване**

**1. Текущо оценяване**

Текущото оценяване е задължително. Във всеки един от семестрите се провежда по една писмена проверка на нивото на подготовка на студентите, на която се поставя оценка по шестобалната система. В първия семестър формата на проверката е тестова, като се цели определяне на общата тематична ориентация и способността за работа с юридически текстове. Във втория семестър студентите представят писмено изложение по зададена тема, като работят аудиторно за определено време. Резултатите от текущото оценяване се използват като критерий за допускане до изпит на редовната сесия.

**2. Условия за допускане до изпит на редовната сесия**

Едно от двете: 1. Миниум 50 % присъствия на семинарните занятия или 2. Изпълнение на задачите от задължителното текущо оценяване

С оглед допускането до изпит на редовната сесия, задачите от задължителното текущо оценяване се считат за изпълнени, при условие че поне на една от текущите проверки студентът е получил оценка, различна от Слаб (2). За изпълнение на настоящите цели неявяването се приравнява на оценка Слаб (2).

**3. Форма и процедура на изпита**

Възможните форми за провеждане на изпита са две: 1. устно събеседване по две от формулираните по-горе теми, избрани от студента на лотариен принцип; или 2. писмено изложение по две от формулираните по-горе теми. При писменото събеседване студентът се запознава с темите за събеседване около 20 мин. преди началото на събеседването, в рамките на които има възможност да систематизира изложението си – вкл. писмено. Продължителността на събеседването е около 10 – 15 мин. По време на провеждането му, освен по основните теми, изпитващият може да задава контролни въпроси и от други теми. При писмената форма на провеждане темите се задават непосредствено преди началото на писменото изложение. Времето за работа е 90 мин. И в този случай освен по основните теми е възможно поставянето на изисквания за кратки писмени дефиниции на понятия и от други теми. И при двете форми на изпитване достъпът до странична информация е забранен.

**4. Критерии за оценяване**

Оценяването се извършва в три основни сфери: 1. Тематична ориентация и фактология; 2. Умения за анализ и интерпретация и 3. Стил и представяне. В първата сфера се следи до каква степен студентът е разбрал ролята на изучаваната дисциплина и логиката на тематичния дизайн, както и до каква степен е в състояние да идентифицира проблеми и да възпроизвежда факти от учебния материал. Втората сфера е относима към умението за интерпретация на фактите и способността за критично мислене, а при третата се оценяват изразните средства и общото представяне на студента. За оценки Отличен (6) и Мн. Доб. (5) студентът трябва да покаже високо или относително високо ниво във всяка една от посочените сфери. При оценките Добър (4) и Среден (3) нивото във втората и трета сфера е компрометирано или ниско, а в първата е добро или средно. Оценка Слаб (2) се поставя при липса на тематична ориентация и неспособност за идентифициране на проблема.

**5. Особени изисквания**

Не се поставят особени изисквания

Правила за организация на учебната дейност в специалността „право“ на Юридическия факултет на ПУ “Паисий Хилендарски“

\* Чл. 14. (1) Текущото оценяване е задължително за всички учебни дисциплини, по които се провеждат семинарни занятия. То се осъществява в рамките на семинарните занятия при предварително разработена система за текущо оценяване, която се оповестява в конспекта по чл. 18.

(2) При оповестяване на системата за текущо оценяване по предходната алинея задължително се посочват и минималните изисквания относно изпълнението на условието по чл. 9, ал. 2, буква „б“ от настоящите правила.

(3) Текущите проверки на резултатите от обучението в съответните учебни курсове се насрочват от преподавателя, водещ семинарните занятия, съобразно предвиденото в учебната програма и хода на учебните занятия.

(4) При насрочване на текущи проверки студентите се уведомяват предварително, в разумен срок, за обхвата на учебния материал и критериите за оценяване.

\*\* Чл. 9. (1) Студентите участват в учебния процес посредством изпълнението на аудиторни и извънаудиторни дейности съобразно учебните програми на отделните учебни курсове.

(2) В учебните курсове, за които в учебния план е предвидено провеждането на семинарни занятия, участието на студентите в учебния процес не се зачита, в случай че не е изпълнено поне едно от следните условия: а) присъствие на най-малко половината от общия брой на проведените семинарни занятия; б) успешно изпълнение на задачите от задължителното текущо оценяване по чл. 14, ал. 2.

(3) При незачитане участието на студентите в обучението те не се допускат до оценяване на редовната изпитна сесия.